
PROOEMIUM. 


Si  quis  mihi  opprobrium  facturus  est,  quod  ili 
dissertatione  mea  morbum  susceperim  tractare,  cujus 
patria  praecipue  Sueeia  et  Norregia  est,  et  quem 
nunquam  per  longius  tempus  me  observasse  fateri 
debeo,  sed  tantum  iter  per  illas  regiones  faciens 
obiter  observavi;  id  me  excuset,  quod  partim  hic 
morbus,  in  novissimis  praecipue  decenniis  etiam  ad 
Germaniam  nostram  transmigravit,  etsi  valde  modi- 
ficatus, partim  quod  multae  modificationes  syphilidis 
et  nonnullorum  aliorum  exanthematum  apud  nos 
occurrunt,  quae  non  solum  in  decursu  cum  lepra 
norvegica  conveniunt,  sed  etiam  in  multis  sjanpto- 
inatibus  et  in  curatione  illi  similes  sunt.  Cum 
praeterea  huic  morbo  diutius  jam  singularem  dede- 
rim operam,  Tu  Lector  B.  mihi  indulgeas,  si  sequen- 
tibus ausus  fuero,  morbum  quemRadesyge  nomi- 
nant, cum  lepra,  scorbuto  et  syphilide  comparare, 
ita  tamen  ut  primo  plurima  impendam  verba,  et 
hunc  pro  principali  meo  argumento  sumam. 

Synoyma. 

Morbus,  qui  sub  nomine  Radesyge  occurrit, 
partim  de  variis  regionibus,  ubi  regnat,  paidim  de 
principalibus  ejus  phaenomenis  a medicis  et  medi- 
cinae imperitis  varia  accepit  nomina.  Holst  in 
opere  suo  de  boc  morbo  fusius  et  sagaciter  origi- 
nem bujus  nominis  indicat.  Syge  enim  Danica  vox 
est,  quae  morbum  significat;  vocis  Rade  contra 
origo  et  significatio  non  plane  patent.  Vougt  et 
Ahlander  quidem  dicunt,  hanc  vocem  ex  vetere 
lingua  Danica  depromtam  esse  et  significare:  atrox, 
foedus,  malignus,  turpis;  Munk  quoque  contendit, 
vocem  Rade  in  occidentali  pari  e instituti  Christian- 
stadii  usurpari,  Holst  contra  vocem  Rade  cum  ger- 
manica  Raude  (r  au  dis  et  rudis)  et  cum  Scandi- 
navica  Rue,  Rufva  etRoe  comparat  et  dicit,  eam 
crustam  inaequalem,  duram,  scabram  et  densam 
significare,  qua  sublata,  cutis  cruenta,  rubra  appa- 
reat. Holst  etiam  voces  Raa,  Raad  et  Raas  ut 
propinquas  considerat,  quarum  priores  ad  cutem 
piscium,  et  posterior  ad  squamas  significandas  adhi- 
betur, ita  ut  vox  Radesyge  in  morbum,  squamosum 
verti  possit. 

Inter  omnia  hujus  morbi  nomina  Radesyge  et 
Spedalshed  (Spetaisha)  usitatissima  sunt.  Haec 
ab  aliis  pro  synonymis  habeiitur,  alii  vero  utrumque 


')  Morbus,  qufim  Radesyge  vorant,  quinam  sil,  quaque, 
ratione  e Scandinavia  tollendus? 


3 


morbum  diversum  significare  putant.  Arbo  dicit, 
discrimen  esse  inter  utrumque,  eos  vero  sibi  simil- 
limos esse,  easdem  habere  causas,  eandemque  requi- 
rere curationem.  Henseler  utruraque  pro  eodem 
habet  morbo  et  PfefFerkorn  alterum  pro  gradu  alti- 
ore  prioris  habet.  Alia  hujus  morbi  nomina  sunt 
Saltflod  (Salzfluss),  Flddsygen,  Spild,  Ro- 
sen,Rdta,Klubba  et  falso  etiam  morbus  galli- 
cus.  Slemsygen  (morbus  malignus),  Stygsygen 
(morbus  foetidus)  nominatur  ob  vultum  foedum  ae- 
grotorum et  ob  foetorem,  quem  circum  se  repandunt. 

Saltflod  (Salzfluss)  plerumque  in  Suecia  noster 
morbus  nominatur,  quod  nomen  a secreto  hujus 
exanthematis  derivatum  esse  videtur.  Spild  synony- 
mum cum  Spedalsked  et  tantum  pronuntiatione 
diversumj  significat  nempe  morbum,  quo  aegrotus 
jus  et  necessitatem  impetrat,  in  nosocomium  suscipi 
! et  a reliquis  hominibus  disjungi.  Rota  et  Rosen 
hic  morbus  ob  ruborem  et  tumorem  cutis  nomina- 
tur. Flddsygen  denique  ob  dolores  cum  ipso 
conjunctos. 

Yox  islandica  Lyktraa  morbum  significat,  quo 
aegroti  odorem  et  faciem  cadaveris  accipiunt.  Yox 
Sybbens  morbum  Scotiae  significat,  qui  cum  Rade- 
syge  magnam  similitudinem  habere  dicitur. 

Hic  morbus  Radesyge  endemice  occurrit  in 
regionibus  septemtrionalibus,  praecipue  in  Norvegia 
in  oris  maritimis , rarius  in  regionibus  alterioribus 
i et  in  meridionali  parte  Norvegiae,  saepius  autem  in 

Suecia  et  praecipue  in  Alpibus  Scandinavicis,  etiam 
in  Islandia  et  insulis  Pharoeis,  Groenlandia  et  Laponia. 

Symptomatologia. 

Si  morbos  universim  secundum  tempus  decursus 
in  acutos  et  chronicos  dividimus:  Radesyge  ad 
morbos  chronicos  pertinet.  Initium  morbi  in  sin- 
gulis casibus  satis  diversum  est.  Hecher,  Ahlander 
et  Vougt  dicunt,  morbum  Radesyge  sine  omnibus 
prodromis  febrilibus  statim  ut  exanthema  apparere. 
Mangor,  Munh,  Holst,  Pfefferhorn  aliique  conten- 
dunt, hunc  morbum  plerumque  tempestate  huraida 
frigida  et  nebulosa  cum  febricula  catarrhali  incipere, 
quae  decursum  febris  remittentis  observet,  pulsum 
tardum  monstret.  Si  totum  decursum  morbi  com- 
plectimur, prodromi  febriles  essentialiter  ad  mor- 
bum pertinere  videntur,  quamvis  non  semper  clare 
eluceant. 

Morbus  plerumque  cum  symptomatibus  catarrha- 
libus  incipit,  ad  haec  gravedo  et  dolores  artuum, 
uti  in  affectionibus  rheumaticis  accedunt,  defectus 
appetentiae  ciborum,  lassitudo,  dedolatio,  cephalal- 
gia, vertigo,  animi  deliquia,  coryza,  oculorum  pres- 
sio, lacrimarum  lluxus,  deglutitio  difficilis  et  mem- 
branae mucosae  narium  secretio  suppressa. 

Febris  mox  gi^avior  fit,  vespertino  tempore 
exacerbat  et  dolor  gravis  obtusus  et  premens  in 
sinibus  frontalibus  persentitur,  quocum  morbus  ipse 
incipit. 

Stadium  primum.  Affectio  membranarum  mu- 
cosarum clarius  se  manifestat,  collum,  os  et  cavitas 
, narium  laborant,  tumor  nasi  ab  interiore  parte  ex- 
trorsum  oritur,  nasus  rubescit  et  obstruitur;  respi- 
ratio, inspiratio  praecipue  difficilis  redditur,  humor 
luteus,  aquosus,  acer,  nonnunquam  foetiduse  nari- 
bus stillat,  qui  mox  excoriationes  cutis  producit. 

Pfefferkorn  spiritum  quoque  foetidum  esse  dicit. 
Affectiones  oris  et  colli  plura  monstrant  symptomata : 
ruborem  intensum  faucium,  qui  tamen  non  tam 
intensus  et  circumscriptus  est,  ut  in  syphilide,  a quo 
i tamen  in  multis  casibus  vix  discernendus  est;  vari- 

I 

I atur  quoque  hic  rubor  secundum  decursum,  ita  ut 
mox  magis  albus,  mox  laete  ruber,  mox  squalidus, 
mox  obscure  ruber,  mox  denique  coccineus  sit. 

' In  ulteriore  decursu  ad  haec  symptomata  acce- 

dunt labores  pectoris,  raucedo,  dolores  pectoris 
graves,  tussis  dolorifica,  dyspnoea,  anxietas,  ipsa 
pneumonia. 

Serius,  si  rubor  inflammatorius  faucium  intensius 
tingitur,  tonsillae  intumescunt,  uvula  inflammatur  et 
oblongatur,  deglutitio  impeditur,  saepe  salivatio  ori- 
j tur.  Hanc  ultimam  Hilnefeld  pro  inconstante  decla- 
j rat,  eamque  pro  complicatione  nostri  morbi  cum 
( hydrargyrosi  habet.  Pulsus  semper  paululo  fre- 
J quenlior  est,  sed  satis  parvus  et  mollis.  Sanguis 
I hoc  tempore  e vena  missus,  membranam  ceruleam 
I praebere  et  valde  tenax  esse  dicitur. 

Stadium  secundum.  Inde  ab  hoc  tempore  om- 

nia  modo  dicta  phaenomena  vehementia  crescunt: 
dyspnoea  et  raucedo  nonnunquam  adeo  augentur, 
ut  suffocatio  minetur,  facies  plerumque  paululum 
tumescit,  in  colore  obscuro-rubra,  in  frigore  ceruleo- 
rubra;  hic  rubor  mutatur  in  habitum  cachecticum 
aegroti,  facies  pallida  et  flava  fit  simulque  tumescit, 
dolores  in  sinibus  frontalibus  vehementiores  red- 
duntur. In  toto  cavo  oris  et  in  palato  maculae  ob- 
scuro rubrae  et  cuprinae  oriuntur,  quae  citius  serius 
ad  pustulas  miliariformes  excoluntur  et,  si  rumpun- 
tur, in  ulcera  transeunt.  Magnitudo  harum  macu- 
larum varia  est,  a capite  acus  usque  ad  pisum 
parvum.  Ulcera  characterem  valde  malignum  prae 
se  ferunt,  cito  se  extendunt  et  partes  corrodunt, 
nonnunquam  etiam  linguam  corripiunt  et  mox  pala- 
tum durum  dirimere  incipiunt. 

In  initio  dolores  concomitantes  mitiores  et  pun- 
gentes sunt,  serius  autem  graviores  fiunt  et  deglu- 
titionem impediunt;  raucedo  valde  increscit,  totum 
caput  obtusum  est,  susurrus  aurium  oritur  et  alia 
symptomata  similia. 

Sensibilitas  extremitatum  secundum  Pfefferkorn 
valde  imminuitur,  tumores  oedematodes  pedum  ori- 
untur, qui  satis  duri  tanguntur  et  frigidi,  calefacti 
autem  pruritum  gravem  cutis  gignunt.  In  foeminis 
hoc  morbo  laborantibus  menstruatio  fit  irregularis  et 
quidem  aut  dolorifica,  aut  imminuta,  aut  brevissimum 
tantum  tempus  fluens,  aut  denique  plane  suppressa. 

Memoratu  dignum  est,  in  hoc  stadio  morbi  appe- 

litum  ciborum  ct  soaiuum  plcrutnf[ue  a norma  non 
secedere. 

Stalus  praesens  liujus  morbi  in  Norvegia  catarr- 
hus  nominatur,  dum  character  febrilis  praevalet, 
scorbutus  autem  dum  decursus  magis  chronicus, 
apparet,  quae  res  tamen  praecipue  a constitutione 
et  vivendi  ratione  aegrotantium  dependet. 

Stadium  tertium.  Si  morbus  in  progressu  suo 
non  interrumpitur,  nunc  characterem  exanthematis 
chronici  assumit.  Oriuntur  nempe  rubrae,  albidae, 
bruneae,  aut  virides  maculae  in  cute,  j^lerumque  in 
cruribus,  brachiis,  pectore,  dorso,  in  cavis  axilari- 
bus  aut  in  regione  inguinali;  hae  maculae  non  dolent, 
variae  sunt  magnitudinis  et  formae,  centrum  earum 
impressum  apparet,  margines  vero  supra  cutem  ele- 
vati. Sensim  sensimque  mox  lentius,  mox  citius  hae 
maculae  in  pustulas  paroas  mobiles  mutantur,  quae 
sine  colore  ct  dolore  sunt,  magnitudinem  lentis  vel 
pisi  monstrant,  catervatim  in  margine  circumscripto 
paululum  rubescente  apparent,  vel  etiam  inter  se 
confluunt,  ita  ut  exanthema  inaequale,  plures  strias 
formans,  observetur. 

Ilae  pustulae  mox  colorem  mutant,  qui  primum 
pallidus,  deinde  paululum  rubescens,  denique  obscure 
et  ceruleo-ruber  fit,  in  quo  statu,  praecipue  si  con- 
lluunt  varicibus  simillimae  evadunt.  Exanthema 
nunc  magis  excolitur  et  tuberculosum,  scabiosum 
aut  herpeticum  apparet,  et  plerumque  in  ambitu 
articulorum,  cruribus,  lumbis,  humeris,  brachiis, 

nonminquam  etiam,  etsi  serius,  in  genitalibus,  atta- 
men etiam  in  omnibus  reliquis  corporis  partibus 
hoc  exanthema  erumpere  potest. 

Sub  faventibus  vero  circumstantiis  hoc  exan- 
thema aut  sponte,  aut  apta  curatione  dissolvi  potest; 
rubor  tum  sensim  sensimque  imminuitur,  noduli 
planiores  fiunt,  et  plerumque  indurescunt,  quae  du- 
rities saepe  sine  omni  periculo  causticis  mitioribus 
removeri  potest.  Rarissime  autem  hic  exitus  morbi 
contingit,  ad  quem  producendum  confluxus  permul- 
tarum rerum  faventium  requiritur.  In  longe  plurimis 
casibus  enim  exanthema  in  suppurationem  transit, 
pustulae  majores  fiunt,  fluctuationes  monstrant,  pri- 
mum in  centro,  deinde  in  toto  circuitu  humore 
replentur.  Hic  humor  initio  tenuis  et  lymphaticus, 
mox  condensatur  et  denique  ut  ichor  luteus,  corro- 
dens exstillat;  crustae  tunc  parvae,  albidae,  flavae 
remanent,  quae  initio  decidunt,  deinde  vero  denuo 
oriuntur,  inter  se  conjunguntur  et  majores  crustas 
griseas  formant.  His  crustis  sublatis,  cutis  supposita, 
inflammata  et  rubra  apparet,  epidermide  plane  or- 
bata, simul  humor  satis  limpidus  secernitur,  isque 
locus  nunc  valde  dolet.  Hoc  secretum  vero  magis 
magisque  consistentia  augetur,  donec  tandem  denuo 
crustae  formantur,  quae  majores  et  crassiores  sunt 
prioribus;  hae  profundae  in  cute  apparent,  magnam 
monstrant  crassitudinem  et  colorem  squalide  bruneum 
vel  griseum  habent  ct  pus  crassum  secernunt,  deni- 
que in  ulcera  parva,  rotunda  transeunt,  quae  in  circuli 

forma  se  extendunt  et  denique  ad  unum  magnum 
ulcus  corrodens  conlluunt.  Haec  ulcera  magis  ma- 
gisque in  profundum  penetrant,  margines  inversos 
inflammatos  monstrant,  et  ichorem*  tenuem  nigro- 
flavum  corrodentem  secernunt.  Sanata  haec  ulcera 
cicatrices  albidas,  laeves,  longis  striis  interruptas 
relinquunt. 

Exanthema  modo  descriptum  secundum  Hilne- 
feld  interdum  in  decursu  suo  characterem  hydrargy- 
roseos  induit,  praecipue  si  incaute  mercurio  et  prae- 
cipue fumigationibus  ex  cinnabari  tam  saepe  usitatis, 
curatur.  Tum,  inquit,  tota  superficies  inflammatur, 
laete  fit  rubra  et  valde  dolorifica;  tubercula  exan- 
thematis denuo  elevantur,  ita  ut  forma  herpeti  cir- 
cinato similis  oifiatur.  Haec  tubercula  mox  in  ul- 
cera rotunda  mutantur,  margines  accuminatos,  in- 
aequales, inflammatos  habent  et  humorem  tenuem 
ichorosum  secernunt.  Universim  decursus  exanthe- 
matis nostri  is  est,  qualis  modo  descriptus  est,  in- 
terdum autem  variae  observantur  ejus  modificationes. 

Nonnunquam  scilicet  exanthema  humidum  vel 
siccum  oritur,  quod  non  ad  pustulas  et  vesiculas 
elevatur,  sed  materia  satis  consistente  repletur,  cum 
pruritu  gravissimo  conjungitur,  ita  ut  aegroti  noctu 
quiete" careant.  Hoc  exanthema  supra  totam  corpo- 
ris superficiem  extensum  esse  potest,  plerumque  au- 
tem ab  extremitatibus  incipit  et  inde  ad  reliquas 
partes  transit;  ichor  semper  acrior  fit  et  mox  to- 
tum corpus  uti  in  scabie  his  pustulis  tectum  est. 

Fricatione,  ad  quam  aegroti  plerumque  pruritu  in- 
tollerabili  refugiunt,  exanthema  mox  in  ulcera  mu- 
tatur, et  ungues  pedum  denique  hoc  malo  corripi- 
untur. Arbo  pluries  se  tineam  unguium  orientem 
observasse  dicit. 

Mangor  aliam  modillcationem  nostri  exanthema- 
tis in  hoc  stadio  depingit:  in  hoc  scilicet  parvae 
pustulae  sub  cule  oiiuntur,  initio  plerumque  in  facie, 
naso,  oculis,  fronte,  genis,  labiis  et  palato j serius 
ad  brachia  et  crura  migrant,  et  denique  in  omnibus 
reliquis  partibus  apparent,  secundum  Callisen  in  ip- 
> sis  genitalibus;  rarissime  vero  hoc  exanthema  ma- 
nus afficit.  Harum  pustularum  color  obscuro-ruber 
est,  rubori  syphilitico  similis,  non  vero  aeque  cir- 
cumscriptus. In  initio  minimae  sunt  et  rotundae, 
sensim  sensimque  vero  ad  magnitudinem  nucis  avel- 
lanae crescunt.  Hempel  eas  magnitudinis  ovi  galli- 
nacei se  vidisse  contendit;  cum  basi  musculis  sup- 
positis adhaerent,  corpus  earum  paululum  ad  omnia 
latera  moveri  potest,  et  forma  earum  modo  rotunda, 
modo  plana  est.  Cutis  intra  haec  tubercula  plerum- 
que disrumpitur  et  ex  his  rupturis  sanguis  tenuis 
' eflluil,  qui  serius  in  crustas  mutatur. 

Partes  affectae  valde  deformes  fiunt,  facies  ob- 
scuro-brunea,  tumida,  et  scabra  et  dura  fit,  qui  sta- 
tus tum  ad  habitum,  tum  ad  tactum  magnam  simili- 
tudinem cum  scirrho  praebet. 

Hi  noduli  etiam  denuo  inllammari  et  in  suppu- 
rationem transire  possunt,  ichor  efllucns  valde  cor- 

rodens  et  foetidus  est,  moxque  totam  superficiem 
in  ulcera  foedissima  mutat,  quae  ulceribus  scorbu- 
ticis liaud  dissimilia  sunt,  labia,  mentum  et  nasum 
corripiunt,  et  ossa  ipsa,  si  malum  non  interrumpitur. 

Horum  tuberculorum  loco  saepe  etiam  vesicu- 
lae adsunt,  quae  sero  replentur,  rumpuntur,  et  tum 
eundem  monstrant  decursum  ac  tubercula  disrupta. 

Si  morbus  usque  ad  gradum  modo  descriptum 
excultus  est,  omnia  dicta  symptomata  nunc  continuo 
crescunt,  et  dolores  artuum,  dyspnoea,  et  raucedo 
ad  summum  augentur.  In  illis  aegrotis,  in  quibus 
, collum  et  pectus  graviter  laborant,  ardor  vehemens 
oritur  in  ore  et  faucibus,  sitis  inexplebilis  est,  et 
postremo  salivatio.  Nasus  intumescit  et  rubescit, 
internaque  ejus  superficies  secundum  Tode  crustis 
obstruitur,  respiratio  magis  magisque  impeditior  fit, 
ita  ut  saepe  periculum  suffocationis  oriatur  j secun- 
dum Pfefferhorn  spiritus  ipse  foetidissimus  fit,  sen- 
sim sensimque  ulcera  albida  vel  flava  et  initio  plana 
in  naso,  collo,  palato,  etiam  in  externa  superficie 
labiorum  et  in  lingua  ipsa  oriuntur.  Haec  ulcera 
facile  pro  mercurialibus  haberi  possunt,  praecipue 
quum  salivatio  cum  iis  conjuncta  sit,  ceterum  tum 
singula,  tum  catervatim  apparent. 

Secundum  Arbo  interdum  diu  benigna  sunt  et 
curatione  apta  ab  ulteriore  progressu  prohiberi 
possunt,  quod  vero  si  non  contingit,  cLrcuui  se  cor- 
rodunt, et  ossa  ipsa  afficiunt.  In  hoc  statu  vox 
aegorti  mutatur,  cava  scilicet  et  obtusa  fit,  aegroti 

per  nasum  loquuntur;  capilli  praecipue  ad  frontem 
et  supercilia  dabuntur. 

Affectio  ossium  se  manifestat  dolore  ossium 
magis  minusve  vehemente  et  fixo,  qui  plerumque 
mediam  partem  ossium  superficialium  afficit  et  in 
calore  stragulis  effecto  valde  augetur.  Post  brevius 
vel  longius  tempus  plerumque  tophi  et  exostoses 
in  tibia,  cubito  et  antibracbio  et  fronte  oriuntur; 
haec  nonnunquam  quidem  dissolvi  possunt,  quod 
vero  si  non  fit,  interdum  incredibilem  assequuntur 
magnitudinem,  disrumpuntur  et  in  ulcera  profunda 
impura  et  fungosa  transeunt,  quae  ichorem  griseum, 
tenuem  et  foetidum  secernunt.  Ubi  caries  intravit, 
dolores  nocturni  plerumque  imminuuntur,  aut  plane 
cessant. 

In  hoc  statu  morbi  quaevis  macula,  quaevis 
contusio,  quivis  abscessus,  qualicunque  causa  ex- 
terna, lapsu,  ictu,  pressione,  effectus,  pernio  in  ex- 
tremitatibus, omnis  denique  inflammatio  erysipela- 
tosa,  ubi  disrumpuntur,  characterem  et  naturam  ul- 
ceris Radesyge  prae  se  ferunt.  Apparere  igitur 
possunt  in  diversissimis  formis  et  diversissimis  locis, 
mox  singula,  mox  in  magna  copia  conjuncta.  Peri- 
culosissima sunt  in  vicinitate  articulorum,  aut  in  his 
ipsis,  corruptio  enim  articuli  plerumque  citissime 
progreditur.  Maximam  ad  partem  vero  in  pai’tibus 
musculosis  apparent,  in  cruinbus,  brachiis  et  facie, 
serius  in  toto  reliquo  corpore,  rarissime  et  postremo 

in  genitalibus,  nunquam  autem  secundum  Arbo  in 
capillatis  capitis  partibus. 

In  initio,  modo  orta,  haec  ulcera  externis  cau- 
sis effecta  ab  illis  morbo  ipso  progenitis  se  discer- 
nunt. Monstrant  enim  fundum  laete  rubrum,  non 
maculosum,  non  cruentum,  valde  autem  impurum 
et  compactum,  margines  porro  ceruleo-rubros,  inae- 
quales, duros,  callosos  et  rubore  erysipielatode  cir- 
cumscribuntur. 

1 

In  initio  humorem  magis  serosum  et  mucosum, 
deinde  vero  pus  tenue  acre,  nigro-griseum  et  grave- 
olens secernunt.  In  individuis  robustis  sine  omni- 
bus Iere  doloribus  esse  solent,  in  debilioribus  au- 
tem et  sensibilibus  aegrotis  praesertim  prava  adve- 
niente curatione,  dolores  mpx  intrant  et  gravis- 
simi fiunt. 

Quo  plus  puris  vel  ieboris  ulcera  aperta  secer- 
nunt, eo  magis  dolores  imminuuntur,  praesertim  si 
ulcera  saepius  purificantur  et  obligantur.  Sympto- 
mata dyspnoeae,  pruritus,  dolorum  artuum  et  cephal- 
algiae decrescunt,  et  morbus  in  hoc  puncto,  sine 
ulteriore  progressu  retineri  potest,  si  novae  causae 
occasionales  nocivae  non  accedunt. 

Sin  vero  secretio  in  superficie  ulcerum  immi- 
nuitur et  haec  sensim  sensimque  exsiccatur,  omnia 
symptomata  crescunt  et  ad  summum  augentur.  Squa- 
mae in  ulceribus  interdum  in  cartilagines  et  sub- 
stantiam corneam  mutantur,  in  quo  casu  decursus 
morbi  valde  chronicus  est  et  in  apta  curatione  per 

multos  annos  durare  potest.  Aegroti  ceterum  satis 
validi  videntur,  negotis  solitiis  operam  dant,  bono 
apetitu  et  somno  gaudent,  et  reliquae  quoque  func- 
tiones organismi  bene  procedunt.  Si  haec  sympto- 
mata in  mitiore  adsunt  gradu,  haud  raro  hiemis 
tempore  plane  evanescunt,  aestate  vero  denuo  ap- 
parent. 

Si  hic  morbus  corttinuo  perdurat,  totus  habitus 
aegrotorum  cachecticus  fit,  aut  in  calore  color 
eorum  obscuro -ruber,  in  frigore  nigroceruleus  est. 
Pfefferhorn  qualitatem  sanguinis  in  hoc  stadio  missi 
sequenti  modo  depingit:  sanguis  est,  inquit,  crusta 
crassa,  tenaci  mucosa  tectus,  quae  modo  grisea,  modo 
flavo -pallida  vel  viridis  est,  et  tam  tenax,  ut  vix 
perscindi  possit;  coagulum  ejus  nigrum  est  et  laxum 
et  graveolet,  serum  denique  lacti  simile  est. 

Stadium  quartum.  Si  morbus,  usque  ad 
hunc  gradum  provectus,  non  aptissime  curatur,  et 
praeterea  non  omnes  res  ad  prohibendum  ulteriorem 
symptomatum  progressum  favent,  haec  decursum 
tantopere  velocem  assumunt,  ut  auxilium  vix  ferri 
possit. 

Omnes  se-  et  excretiones  normales  summo  in 
gradu  perturbantur,  evacuationes  intrant  colliquati- 
vae,  diarrhoeae,  sudores,  haemorrhagiae;  tumor  sin- 
gularum partium,  praecipue  autem  faciei  valde  au- 
getur, crustae  ulcerum  in  facie  crassae,  durae,  cor- 
neae fiunt,  ulcera  fluentia  sanguinem  multum  demit- 
tunt uti  in  scorbuto,  foetidissime  olent,  et  magnae 

partes  musculorum  discernuntur  j vox  valde  rauca 
Iit,  vix  audienda,  aut  plane  obtusa,  articuli  immo- 
biles fiunt,  aegroti  fere  semper  in  statu  soporoso  ja- 
cent, sitis  vehementissima,  vix  explebilis,  febris  con- 
tinua et  vehemens.  Lingua  et  cavitas  oris  muco  et 
saliva  impleta  est,  et  haec  tenax  et  graveolens;  gin- 
giva fungosa,  cruento -rubra  ajiparet  et  mucum  te- 
nacem secernit,  dentes  nigrescentes  in  singulis  par- 
tibus aeque  ac  capilli  elabuntur,  ossa  magis  magis- 
que affecta  necrotica  fiunt;  nasus  imprimitur  et  plane 
perditur.  Aegrotus  alimenta  concoquere  nequit.  Pul- 
mones valde  laborant,  quod  tussi  vehemente  et  sj>i- 
ritu  foetido  probatur.  Excretio  alvi,  etiam  si  nulla 
diarrhoea  adest,  grisea  et  foetida  est,  urina  est  erassa 
et  sedimentum  lacteum  deponit. 

Insensibilitas  in  impressiones  externas  magis  ma- 
gisque crescit,  omnes  sensus,  auditu  excepto,  labo- 
rant; necrosis  ossium  cito  progreditur,  totaque  ossa 
devadunt.  Exitus  morbi  sunt  hydrops  et  phthisis; 
aegrotus  denique  sine  omnibus  fere  doloribus  mo- 
ritur, plerumque  autumnali  aut  vernali  tempore,  quo 
etiam  hic  morbus  semper  exacerbat. 

Si  morbi,  quem  Radesyge  nominamus,  decur- 
sum in  hominibus  variae  constitutionis,  variae  aeta- 
tis, variae  vivendi  rationis,  varii  sexus,  in  vario  de- 
nique climate  degentibus  considei’amus ; in  quovis 
fere  individuo  nobis  varietas  in  morbi  evolutione 
et  progressu  se  monstrat  a ratione  modo  descripta, 
quamvis  haec  certe  usitatissima  sit. 

Rarissime  vero  tota  symptomatum  series,  quam 
in  descriptione  morbi  decursus  memoravimus,  con- 
juncta observanda  venit,  quum  multum  intersit,  an 
et  quales  occasionales  causae  ad  morbum  producen- 
dum contulerint,  cujusmodique  individualis  sit  dis- 
positio. ^ 

Secundum  Pfcfferborn  ventus  frigidus,  asper  prae- 
cipue nodos  in  facie,  frigus  liumidum  colli  pectorisquc 
aflectlonem  procreat,  laesiones  externae  uti  perniones 
et  inflammationes  erysipelatosae  acutae  ulceribus 
originem  praebent.  Apud  eos,  qui  pulvere  sternu- 
tatorio  uti  solent,  narium  praesertim  membrana  mu- 
cosa laborat;  infectione  denique  cutis  praecipue 
afficitur. 

Aetas  morbum  magnopere  modificat,  nec  minus 
aegroti  constitutio;  utrum  robustus  an  debilis  sit, 
num  jam  antea  ad  pectoris  affectionem  proclivis 
fuerit,  num  habitu  sit  phthisico  praeditus,  num  pau- 
per sit,  ideoque  sibi  indulgere  nequeat,  multis  re- 
bus necessariis  carere  debeat,  num  hoc  tempore 
epidemia  grassetur;  quibusnara  alimentis  aegrotus 
fruatur,  an  fortasse  piscatu  vivat,  num  hic  morbus 
cum  aliis  acutis  vel  chronicis  complicatus  sit.  In 
mulieribus  porro,  jam  puberbatem  nactis,  an  men- 
struatio jam  adsit,  in  illis  provectioris  aetatis,  an 
menses  omni  ratione  regulares  sint,  in  senioiabus 
denique,  an  menses  jam  cessaverint.  Haud  minoris 
momenti  graviditas  et  lactatio  est. 

Maximum  vero  momentum  habendum  est,  utrum 

morbus  statim  ab  initio,  an  demum  in  provectiore 
jam  gradu,  utrum  porro  apte,  an  inepte  curatus  sit. 

Omnes  hae  res  morbum  nostrum  multifarie  mo- 
dificant, ita  ut  in  multis  lentissime,  in  aliis  rapidis- 
sime decurrere,  imo  etiam  citissime  necare  possit. 

Vax’iae  ceterum  hujus  morbi  formae  saepe  plane 
inter  se  disjunctae  sunt,  interdum  vero  in  uno  eo- 
demque  individuo  conjunctae  occurrunt,  ita  ut  alia 
aliam  sine  certo  ordine  sequatur. 

Aetiologia. 

Si  primum  terram  variasque  regiones  contem- 
plamur, in  quibus  morbus,  de  quo  loquimur,  ende- 
mice regnat  et  principalem  habet  originem;  praeci- 
pue ejus  causae  ad  clima,  humum,  atmosphaerae 
conditionem,  vitae  rd  ,onem,  incolarum  negotia  re- 
duci posse  videntur. 

Maxime  hoc  morbo  laborant  Scandinavicae  pe- 
ninsulae  incolae,  ejusque  Alpium;  terra  haec  valde 
sterilis  est,  aqua,  lacubus  et  stagnis  abundat,  et  mare 
late  eam  penetrat.  Observarunt,  hunc  morbum  prae- 
cipue vernali  et  autumnali  tempore  oriri,  quo  at- 
mosphaera  humida,  crassaque  nebula  impleta  est, 
quo  continuo  pluit,  et  temperatura  celerrime  et 
saepe  mutatur. 

Origo  et  aetas  aegritudinis  nostrae,  secundum 
varias  nobis  relictas  traditiones,  adhuc  non  certo 
patent;  in  Norvegia  ex  anno  demum  1720,  in  Suecia 
ex  anno  1787  observata  est.  Ratio  ipsa,  qua  orta 

est,  utrum  illic  primo  genita,  an  vero  in  has  etiam 
terras  extrinsecus  translata  sit,  minime  constat. 
Yerisimile  autem  est,  morbum  Radesyge  in  variis 
provinciis  vario  modo  ortum  esse,  secundum  varias 
causas," quae  prius  seriusve  egerunt.  Nonnulli  con- 
tendunt, hunc  morbum  praecipue  post  bellum  Pom- 
meranicum  1762  se  extendere  inciepisse,  attamen 
etiam  constat,  eum  jam  antea,  etsi  non  tam  frequen- 
tem, observatum  esse.  Scrqita  vetera,  in  septentrio- 
nalibus regionibus  edita,  narrant,  jam  seculo  decimo 
tertio  homines  morbo  Radesyge  necatos  esse.  Ye- 
risimillimum  videtur,  morbum  prava  incolarum  vi- 
vendi ratione  ortum  et  in  tantum  evolutionis  gradum 
proAectum  esse. 

Th’aecipuae  causae  Sunt  immunditia  et  alimenta 
corrupta.  Orae  marinae  enim  incolae  per  totum 
annum  piscatui  operam  dant,  et  quum  omni  aliO 
victu  carcant,  in  foedissima  tempestate,  in  aperto 
mari,  denudato  fere  corpore  victum  quaerere  co- 
guntur. Pisces,  quos  capiunt,  nonnullos  dies  aeri 
exponunt,  donec  putrescunt,  tum  fumigatos,  aut  sale 
conditos  eos  assumunt,  et  sal  ipsud  crassum  et  im- 
purum est. 

Animalia  reliqua,  quorum  carne  vescuntur,  vac- 
cae et  sues  itidem  piscibus  putindis,  praecipue  ha- 
rengis  pascuntur,  quibus  raro  herbae  orae  maritimae 
in  parva  copia  imm^iscentur.  Caro  eorum  A nldc  adi- 
posa est,  facile  putrescit,  rarissime  salitur,  et  ple- 
rumque sola  sine  pane  comeditur,  I^ac  vaccarum 

mox  acescit,  et  butyrum  caseusque  corruptam  et 
acrem  habent  qualitatem.  Panis  plerumque  deest, 
et  si  adest,  ex  avenae  farina  non  fermentata  constat, 
imo  e piscium  spinis  molitis,  cura  stramine  et  cor- 
tice betulae  mixtis. 

Potus  edrum  constat  ex  aqua  litorali,  nive  li- 
quata, vel  e liquore  frumenti  cum  lacte  acido  mixto, 
vel  e cerevisia  corrupta,  tenui  et  acida.  Spiritus 
frumenti  depravatus,  ejusque  vehemens  abusus  etiam 
pro  causa  hujus  morbi  originem  adjuvante,  haben- 
dus est. 

In  hoc  corrupto  victu,  in  male  Conditis  quoque 
habitant  aedibus.  Sunt  plerumque  parvae,  humiles, 
impurae  tabernae,  in  quibus  multi  homines  simul 
morantur,  edunt,  bibunt  et  dormiunt,  plerumque 
sine  stragulis  in  vestibus  humefactis,  squalidis.  Hae 
ex  lana  crassa  animalium  parantur  et  adipe  piscium 
illinuhtur  ad  humiditatem  detinendam. 

His  omnibus  collectis  facile  patet,  paUpertatem 
et  immunditiam  ut  principales  causas  ad  morbum 
Radesyge  efficiendum  conferre. 

Quo  modo  autem  hi  influxus  contagium  ipsud 
morbi  efficiant,  et  in  alios  transfei^ant,  difficillimum 
explicatu  est,  vixque  a nobis  eruendum. 

Plurimi  medicorum,  qui  de  hoc  morbo  scrip- 
serunt, eumque  per  longius  tempus  observaverunt, 
in  eo  conveniunt,  quod  causae  modo  memoratae, 
immunditia  pravique  victus  uti  principales  morbi 
efficiendi  causae  considerandae  sint,  quod  vero 

solae  per  se  nunquam  contagium  procreare  valeant^ 
dicunt  igitur:  contagium  semper  syphiliticum  morbo 
primarie  subesse,  sive  modificatum,  sive  in  princi- 
pali sua  integritate.  Haec  sententia  multis  observa- 
tionibus probatur,  in  quibus  ab  initio  morbus  sy- 
philiticus primarius  adfuit,  qui  sine  co^tu  in  alios 
homines  translatus,  denique,  verisimile  actione  cau- 
sarum prius  nominatarum,  ut  morbus  Rades yge 
excultus  se  manifestavit,  et  tum  proh  dolor!  infe- 
ctione in  alia  individua  transiit. 

Alii  medici,  iique  plurimi  putant,  contagium, 
quod  leprae  veterum  subsit,  eandem  habere  indolem, 
quam  contagium  morbi  Rades  yge;  et  equidem  huic 
sententiae  assentire  eo  magis  debeo,  quum  in  toto 
decursu  morbi  Radesyge  cum  illo  Leprae  tantam 
inveniam  similitudinem,  ut  priorem  a posteriore  or- 
tam esse  censeam,  quam  rem  serius  pluribus  ex- 
ponam. 

Morbus  noster  ceterum  nulli  parcet  aetati,  nulli 
sexui;  saepissime  vero  in  pubertatis  annis  excolitur, 
sexumque  femineum  saepius,  quam  virilem  afficit; 
symptomata  quoque  in  priori  graviora  sunt  et  ma- 
ligniora, quam  in  posteriori  et  morbus  etiam  rapi- 
dius decurrit.i  Neonati  quoque  hunc  morbum  a 
matre  accipere  possunt,  inuno  etiam  foetus  cum  eo 
nascuntur,  si  mater,  durante  graviditate,  hoc  malo 
in  alteriore  gradu  correpta  cral;  eodem  modo  hic 
morbus  serius  demum,  iramo  in  prolum  prolibus 
erumpere  dicitur.  — 

Morbus  Radesyge  cum  Lepra  comparatus. 

Priusquam  utriusque  hujus  morbi  diversitates 
proferam,  non  alienum  puto,  Lepram  ipsam,  quippe 
quae  nostris  temporibus  rarius  ocurrat,  ideoquo 
minus  cognita  sit,  in  variis  ejus  formis  breviter 
describere. 

Lepra  (morpbaea,  morbus  Herculeus,  Elephan- 
tiasis, alphus,  vitiligo,  etsi  posteriores  formae  mo- 
dificationes speciales  faciant)  ad  antiquissimos  mor- 
bos orbis  terrarum  pertinet,  et  quod  ad  sympto- 
mata pertinet,  ad  malignissimos  et  periculosissimos. 

Si  in  communem  indolem  ‘ variarum  formarum 
et  modificationum  hujus  morbi  animum  advertimus, 
sine  dubio  pro  mox’bo  universali  reproductionis  cum 
charactere  contagioso  habendus  est,  qui  praecipue 
pseudo-organisationibus  cutis  variis  se  manifestat. 
Lepra  ab  aliis  morbis  cutaneis  eo  differt,  quod  non 
primum  uti  morbus  localis  apparet,  et  serius  de- 
mum in  affectionem  universalem  transit,  sed  statim 
ab  initio  ut  cachexia  universalis  prodit,  cujus  sym- 
ptomata illae  cutis  desorganisationes  sunt. 

Morbus  hic  plerumque  in  calidis  tantum  terris 
invenitur,  praecipue  in  oris  maritimis,  ubi  saepe 
epidemice  occurrit.  In  regionibus,  moderato  climate 
gaudentibus,  rarissimus  tantum  et  quidenx  spora- 
dlcus  est. 

Variae  leprae  modificationes  praecipue  ad  tres 
formas  redigi  possunt  sequentes; 

1)  Lepra  alba  seu  Hebraeorum,  Vitiligo,  Alphus, 
Leuce,  Bahereth  et  Zarah  Hebraeorum,  Ba- 
rasch  Arabum.  Weisser  Aussatz. 

2)  Lepra  squamosa  seu  Graecorum,  Ichthyosis, 
Impetigo  excorticativa.  Schuppiger  Aussatz. 

3)  Lepra  nodosa,  tuberculosa,  nigra,  Syriaca,  Ae- 
gyptiaca, Aamericana,  Elephantiasis,  Leontiasis. 
Knolliger  Aussatz. 

Eruptioni  harum  trium  formarum  proprii  tamen 
prodromi  antecedunt.  Lepra  alba  et  nodosa  satis 
similes  monstrant  prodromos. 

Incipiunt  enim  cum  maculis  albis  vel  bruneis, 
indolentibus  et  variae  magnitudinis,  praecipue  ad 
partes  genitales,  frontem  et  manus,  saepe  vero  etiam 
in  toto  reliquo  corpore.  Hae  maculae  in  cutem 
impressae  videntur,  et  colorem  capillorum  mutant j 
in  initio  parvae,  mox  magnitudinem  lentis  assequun- 
tur (unde  nomen  Lentigo  et  Phacus)  et  supra  ma- 
gnas plagas  cutis  se  extendunt,  quae  tum  Panni 
(Maalplatze)  nominantur;  interdum  cum  exanthemate, 
lapsu  capillorum,  rupturis  cutaneis,  asperitate  et 
inaequalitate,  nonnunquam  etiam  cum  integritate 
perfecta  cutis  conjunctae  sunt.  Sedes  earum  mem- 
brana mucosa,  nunquam  corium  est.  Si  cutis  fri- 
catur, squamae  furfuraceae  decidunt;  in  initio  his 
frictionibus  maculae  rubescunt  et  sanguinem  conti- 
nent , serius  vero  humore  lymphatico  implentur, 
quae  res  prognosin  jam  pejorem  reddit.  Maculae 

albae  in  lepra  alba,  bruneae  in  lepra  nodosa  ple- 
rumque occurrunt.  , 

Leprae  squamosae  prodromi  illis  scabiei  et  her- 
petis similes  sunt.  Efllorescentiae  cutaneae,  quae 
crustas  furfuraceas  vel  squamosas  secernunt,  et  tum 
per  se,  praesertim  vero  his  sublatis , dolorem  pru- 
rientem et  urentem  efficiunt.  Simul  capilli  exci- 
dere solent,  primum  quidem  in  occipite,  scinduntur 
et  emoriuntur,  et  ille  status  intrat,  quem  veteres 
Ophiasin  nominabant;  capilli  scilicet  anguiformi 
modo  inter  se  torquentur  et  excidunt,  epidermisque 
corroditui’.  Cutis  sensim  sensimque  brunea  fit,  do- 
loresque gravissimi  mordentes  intrant;  aegrotus  co- 
piosis sudoribus  graveolentibus  laborat,  et  glandulae 
intumescunt»  Ilie  status  perdiu  durare  potest,  evane- 
scere et  redire,  donec  tandem  tota  cutis  corrumpi- 
tur, singulaeque  ejus  partes,  in  substantiam  corneam 
mutatae  decidunt. 

Omnia  vero  haec  symptomata  adesse  possunt, 
quin  in  lepram  veram  transeant,  immo  saepissime 
nunc  crisis  benigna  intrat,  qua  morbus  tollitur. 

Phaenomena  meliorem  prognosin  indicantia  sunt, 
si  maculae  prurire  incipiunt,  aut  in  exanthemata 
corrodentia  transeunt;  si  margines  magis  circum- 
scripti et  obscuriores  fiunt;  si  exanthema  humidum 
fit  et  magis  in  latitudinem  quam  in  profundum  se 
extendit;  si  urina  sedimentum  deponit;  si  denique 
menses  et  haemorrhoides  solito  tempore  intrant. 
Maculae  in  hoc  bcnigtio  casu  decrescunt,  exanthema 

planius  fit,  sensimque  evanescit,  quo  morbus  subla- 
tus est. 

Phaenomena  contra  mali  ominis  sunt:  si  ad  has 
maculas  et  efllorescentias  alia  symptomata  accedunt: 
pruritus  ad  partes  genitales,  continens  desiderium 
ad  coitum,  ulcera,  tumores  glandularum  inguinali- 
um, blennorrhoea.  In  hoc  casu  enim  semper  timen- 
dum est,  ne  morbus  ipse  se  excolat,  praesertim 
si  forte  febris  tertiana  vel  quartana,  horripillatlo, 
formicatio  sub  cute,  dedolatio  artuum,  hebetudo 
omnium  sensuum  externorum,  vertigo,  symptomata 
nervosa,  obstructio  alvi  et  urina  turbida,  spumosa 
et  foetida  accedunt. 

Si  morbus  ipse  excolitur,  semper  febricula  im- 
mediate antecedit,  quae  plerumque  typum  tertianum 
vel  quartanum  habet.  Simul  lassitudo,  anxietas  et 
timiditas  observatur,  pulsus  parvus,  debilis  et  ten- 
sus, urina  turbida  cum  sedimento  latericio;  sudor 
et  spiritus  graveolens,  sanguis  e vena  missus  ni- 
grescens, crassus,  et  interdum  acinis  albidis  mixtus 
est,  qui  corruptam  et  dissolutam  indolem  lymphae 
coagulabilis  indicant.  Facies  aegroti  pallescit  et  tu- 
mescit, ad  jjalpebras  tumores  duri  lymphatici  ori- 
untur, oculi  semper  madent,  cornea  turbida  et  dys- 
'color  est;  muci  secretio  in  naribus  plane  fere  de- 
sinit, olfactus  perditur  et  sternutatio  frequens  ob- 
servatur. Venae  colli,  frontis,  et  sublinguales  vari- 
cose intumescunt;  capilii  fiunt  ratiores  et  decolores 

saepe  etiam  rigidi,  perscissi  emoriuntur  et  excidunt,  ^ 
vox  debilis  et  rauca  llt,  totum  corpus  emacescit. 

Haec  nominata  Phaenomena  in  omnibus  tribus 
leprae  formis  eruptioni  morbi  antecedere  solent,  in 
ulteriore  autem  decursu  singulae  memoratae  leprae 
modificationes  peculiaria  praebent  symptomata. 

Lepra  alba  seu  Hebraeorum  vel  etiam  Mosaica, 
cjuippe  quae  in  scriptis  sacris  a Mose  memorata  et 
descripta  est,  modificatio  vetustissima  est,  haecque 
forma  in  antiquorum  orbe  terrarum , in  Oriente 
praecipue  et  Aegypto,  saepissime  occurit,  nostris 
temporibus  autem  inter  omnes  rarissime  observatur. 

Oritur  plerumque  ex  pannis  maculosis  albis, 
praecipue  si  non  dolent,  exanthema  non  accedit, 
maculae  vero  ipsae  magis  magisque  se  expandunt, 
nivis  albedinem  induunt,  simul  que  tumores  albidi 
articulorum  exstant,  lympha  turbida  et  crassa  repleti. 
Partes  solidae  relaxantur,  cutis  nivis  instar  albescit, 
insensibilis  fit  et  tumida,  sicca  et  aspera,  et  squamas 
furfuraceas  secernit.  Rupturae  in  cute  oriuntur, 
quae  in  crustas  albidas  transeunt,  unde  magnae  par- 
tes cutis  secernuntur.  In  altissime  leprae  albae 
gradu  pluries  per  annum  tota  cutis  uti  in  anguibus 
exuitur,  unde  nomen  lepra  Tyria.  Ex  illis  cutis 
rupturis  nonnunquara  ulcera  oriuntur,  quae  humo- 
rem viscidum  secernunt.  Labia  et  gingiva  fungosum 
et  putridum  praebent  characterem,  saliva  copio§a, 
viscida  efduit,  ungues  corrumpuntur  et  excidunt;  alvi 
secretio  tenuis  et  aquosa,  urina  minus  tincta,  crassa. 

cum  pure  intermixta,  turbida,  pingnemque  monstrat 
membranam  superficialem;  sanguis  nimis  multum 
continet  seri,  albide  turbidus  est,  eruor  quoque  albi- 
dus vel  griseus  apparet.  Praeterea  omnia  sympto- 
mata priora  perdurant,  immo  crescunt.  Nonnunquam 
tota  cutis  obtegitur  pustulis,  quae  in  squamas  albi- 
das vel  ulcera  transeunt  et,  nisi  caro  fungosa  sub  iis 
condita  sit,  pro  criticis  habentur,  simul  hebetudo 
omnium  sensuum  magis  magisque  increscit,  hydrops 
et  tabes  oritur,  mors  denique  adducitur. 

liCpra  squamosa  seu  Graecorum  saepius  priore 
occurrit,  et  a recentioribus  Europaeis,  ipslsque  Ger- 
manicis medicis  haud  raro  observata  est  ^).  Sae- 
pissime et  quidem  endemice  in  Graecia  occurrit; 
prioribus  temporibus  in  Europa  etiam  occidentali 
diu  sub  nomine  scabiei  malignae  nota  erat,  et  yalde 
timebatur. 

Haec  forma  oritur  post  corrodentes  efllorescen- 
tias  cutaneas,  post  alopeciam  et  similia  phaenomena, 
accedente  febri,  plerumque  tertiana.  Efllorescentiae 
evanescunt,  et  redeunt,  lente  se  extendunt,  valde 
pruriunt  et  corrodunt,  siccae  manent  crustasque 
crassas  discoloros  formant.  Epldei^mis  tum  in  massis 
corneis  desquamatur  et  cuti  supposita  rubra  et  ia- 
llammata  apparet,  vehementesque  dolores  urentes 


')  Rcusch  in  Hnfctands  Journal  der  praklbchcn  Hcllkunde 
1810,  Jiin.  pag.  1. 

Sprcngcl  Institutiones  palhologiae  specialis,  pag.  759. 

praecipue  noctu  sentiuntur , quibus  rupturae  cutis 
et  ulcera  accedunt,  ungues  tumescunt,  nodosi  et 
crassi  fiunt,  capilli  scinduntur  et  excidunt,  corporis 
exhalatio  odorem  peculiarem  praebet,  glandulae  in- 
tumescunt et  indurescunt,  respiratio  impeditur,  tussis 
vehemens  spasmodica  oritur.  Post  omnia  haec  sym- 
ptomata magna  debilitas  universalis  et  insomnia  intrat, 
sudores  frequentes  viscidi,  sitis  magna,  serius  animi 
deliquia  aliaque  symptomata  nerv^osa,  quibus  denique 
mors  adducitur. 

Subspecies  hujus  formae  leprae  illa  est,  quae 
nomine  populari  Malmorto  (malum  mortuum, 
Todtenbruch)  nominatur.  Haec  magis  localem  se 
praebet,  plerumque  in  pedibus,  cruribus  vel  bra- 
chiis, itidem  crustas  facit,  quibus  vero  cutis  valde 
Insensibilis  supposita  est;  reliquus  phaenomenorum 
decursus  fere  idem  est  atque  in  lepra  squamosa. 

Lepra  nodosa  Aegyptum  pro  peculiari  patria 
habuisse,  inde  vero  per  Asiam  minorem  usque  ad 
Romam  se  extendisse  dicitur.  Nunc  quoque  crebro 
in  Oriente  observatur,  praecipue  inter  Nilum  llumen 
et  Euphratem,  ubi  vetus  suum  nomen  Arabicum 
Dsjuddam  vel  Madsjurdam  obtinet,  etiam  vero 
in  Africa  boreali  et  media,  uti  quoque  in  India  inve- 
nitur, e quibus  regionibus  ad  insulas  indicas  occiden- 
tales, et  in  terram  Americae  firmam  translata  est. 
Bella  illa,  crucis  nomen  ferentia,  multum  contribue- 
runt ad  hoc  malum  per  Europam  propagandum, 
Hic  morbus  per  plura  secula  in  Europa  occidentali 

et  meridionali  satis  communis  erat,  donec  ineunle 
seculo  decimo  quinto  repente  evanescere  incepit,  ex 
quo  tempore  rarissime  tantum  in  Europa  observatus 
est,  etsi  passim  singula  occurrunt  exempla. 

Lepra  nodosa  vel  elephantiasis  plerumque  in 
pannum  fuscum  vel  in  lepram  squamosam  prius  de- 
scriptam sequitur.  In  eruptione  morbi  febris  quar- 
tana intrat,  conjuncta  cura  tristitia,  dedolatione  et 
tumore  glandularum.  Facies  intumescit,  praecipue 
palpebrae,  quae  rugosae  et  nodosae  fiunt  et  inver- 
tuntur; color  faciei  fusco -flavus  vel  plumbeus  et 
squalidus  fit,  oculi  macescunt,  vultus  fit  languidus, 
turbidus  vel  torvidus;  oculus  continuo  madet  et  vis 
vitalis  valde  debilitatur.  Mox  exanthema  in  variis 
locis  se  manifestare  incipit,  ad  aures,  genas,  labia, 
mentum,  mox  vero  in  toto  corpore.  Nodi  magni- 
tudinem pisorum  vel  etiam  nucum  et  ovorum  galli- 
naceorum habent,  coloris  squalidi,  pallide  rubri  et 
plane  indolentes  sunt.  Inter  hos  nodos  minores 
majoresve  sulci  oriuntur,  qui  mox  disrurapuntur ; 
praecipue  in  labiis  tumescentibus  multae  repturae  ct 
plicae  reperiuntur,  quae  frequenter  sanguinem  mit- 
tunt et  faciem  deformem  reddunt.  Gingiva  etiam 
fungosa,  sanguinolenta  et  quasi  corrosa  apparet. 

In  hoc  morbi  gradu  plerumque  species  melan- 
choliae vel  vesaniae  accedit,  quae  tantum  assequi 
potest  gradum,  ut  homo  animalis  characterem  assu- 
mat; omnes  sensus  hebetes  retWuntur,  universalis 
totius  corporis  anaeslhesis  intrat,  quae  in  nodi& 

tanta  est,  ut  aegroti  nullam  monstrent  sensationem, 
si  illi  inscindantur,  aut  aqua  fervida  infundantur,  vox 
semper  debilior  fit,  loquela  impedita  et  serius  plane 
perdita.  Partes  genitales  solae  in  statu  valde  irritato 
versantur,  cum  fere  continuo  vehemens  coeundi 
impetus  adsit.  Praeterea  dispnoea  et  inexplebilis 
sitis  aegrotum  vexant;  urina  oleosa  est,  excretio 
alvi  aut  suppressa,  aut  in  diarrhoeas  colliquativas 
aucta;  morbus  denique  pleimmque  in  tabem  exit. 

Signum  maligni  exitus  morbi  satis  certum  est, 
si  nodi  in  ulcera  transeunt.  Haec  valde  maligna 
sunt,  margines  duros  et  fungosos,  superficiem  fun- 
gosam praebent;  simul  plane  indolentia  sunt,  ichorem 
cruentum,  foetidum  secernunt,  mox  caries  oritur, 
talesque  desorganisationes , ut  saepe  digiti  manuum 
et  pedum,  nasus,  aures,  immo  extremitates  univer- 
sae sine  dolore  decidant.  Totum  corpus,  praecipue 
facies  horribilem  praebet  habitum , qua  re  haec 
forma  nomen  Leontiasis,  leprae  leoninae  accepit. 

In  cadaverum  sectionibus  tela  cellulosa  con- 
spissata et  cartilaginea,  glandulae  scirrhosae  appa- 
rent; periosteum  evanuit;  substantia  ossea  mollis, 
fungosa  et  cariosa,  tubus  medullaris  plane  perditus. 
Viscera,  praecipue  hepar  et  lien  tuberculis  et  con- 
crementis calculosis  repleta  sunt. 

Causae  Leprae. 

Universim  causae  leprae  non  accurratae  defini- 
endae sunt.  Nunquam  una  causa  ad  eam  procrean- 

dam  sufficere  videtur,  sed  semper  conjunctio  plurium 
rerum  nocivarum  requiri,  quum  regiones  inveniantur, 
in  quibus  una  alterave  causa  hujus  morbi  in  summo 
gradu  adest,  quin  idcirco  lepra  ibi  endemica  sit. 

Ad  has  causas  pertinent:  magnus  aestus,  aer 
humidus,  humus  humidus,  frequens  usus  carnis  pin- 
guidae  et  sale  conditae,  carnis  suillae,  piscium  putri- 
darum; immunditia,  aqua  corrupta,  impura,  abusus 
veneris,  tristitia,  terror,  aliique  affectus  animi;  sta- 
gnatio,  induratio  et  ulcera  viscerum  abdominalium. 
Syphilis,  scorbutus,  scabies,  et  exanthemata  chronica 
neglectione  et  immunditia  in  praesente  corporis  prae- 
dispositione  in  lepram  transire  posse  dicuntur. 

In  plurimis  casibus  autem  propagatio  leprae 
contagio  efficitur,  praecipue  in  terris  calidis.  Haec 
infectio  in  omnibus  quidem  stadiis  effici  potest, 
praecipue  vero  in  summo  morbi  exculti  gradu  con- 
tingit; ceterum  omnicunque  ratione  effici  potest,  qua 
universim  contagia  ad  corpus  humanum  transferun- 
tur, praesertim  igitur  coitu. 

De  natura  contagii  leprosi  nihil  quidem  certi 
scimus,  attamen  hic  morbus  cum  aliis  contagiosis 
in  multis  rebus  convenit.  Saepe  hic  morbus  here- 
ditarius invenitur  et  apud  liberos  parentum  lepro- 
sorum jam  in  prima  aetate  erumpit,  plurime  autem 
tempore  demum  pubertatis;  attamen  exstant  casus,  in 
quibus  parentes  leprosi  sanos  genuerunt  liberos,  qui 
nunquam  hoc  morbo  corripiebantur;  contrarium 
vero  etiam  invenitur.  Infantes  rarissime  hoc  morbo 

laborant,  mulieres  rarius  viris,  et  castrati  minore  in 
gradu,  aut  nunquam. 

Proxima  hujus  morbi  causa  in  peculiari  cor- 
ruptione partium  fluidarum  et  solidarum  corporis  et 
in  morbosa  reproductione  constat,  cujus  indolem 
vero  non  accurate  eruere  valemus. 

Comparatis  nunc  morbi  Radesyge  symptomatibus 
cum  illis  variarum  leprae  formarum,  verosimillimum 
fit,  illum  morbum  leprosum  esse,  sed  localibus  et 
occasionalibus  causis  multifarie  modificatum.  Hens- 
ler  jam  Radesyge  pro  leprae  specie  habet,  et 
cum  eo  plures  priores  posterioresque  medici  con- 
sentiunt. Radesyge  quidem  non  vehementiae  il- 
lum gradum  assequi,  uti  lepram  constat,  idcirco 
autem  minimo  jure  utrum  que  morbum  pro  plane 
diverso  declararemus,  quum  sciamus,  alios  quoque 
morbos  omnes,  rebus  agentibus  mutatis,  diversissimo 
modo  variari. 

De  Weigel  pluresque  alii  lepram  pro  morbo  a 
Radesyge  omnino  diverso  declarant,  idque  sequenti- 
bus causis  permoti: 

a.  Lepram  spiritu  gravcolente,  habitu  cachectico 
et  facie  splendente  stipatam  esse,  his  omnibus  Ra- 
I desyge  carere j omnes  autem  fere  medici,  qui  de 
! Radesyge  scripserunt,  spiritum  graveolentem  et  ha- 
bitum omnino  cachecticum  in  exculto  morbi  gradu 


*)  Ilenslcr  Monographic  ctc. 

observabant,  quorum  Pfefferborn  expresse  mentio- 
nem facit. 

b.  Lepram  omnes  fere  corporis  partes  afficere, 
Radesyge  contra  raro  plures  sijnul.  Verum  quidem 
est,  in  Radesyge  rarius  omnes  partes  affectas  inve- 
niri quam  in  lepra,  sed  etiam  casus  exstant,  in  qui- 
bus totum  corpus  exanthemate  vel  ulceribus  tectum 
est,  itaque  haec  res  nullum  distinctionis  signum 
praebet. 

c.  Lepram  faciem  quoque  bulbos,  et  palpebras 
oculorum  afficere,  oedema  aut  tumorem  unius  alte- 
riusve  pedis  progignere,  quod  in  Radesyge  raro 
contingat.  Sed  haec  quoque  sententia,  etsi  vera  sit, 
nihil  probat,  quum  illa  symptomata  raro  quidem, 
sed  non  nunquam  in  Radesyge  observentur. 

d.  Lepram  denique  antiquissimum  esse  morbum, 
Radesyge  contra  in  Sueeia  anno  demum  1787,  in 
Norvegia  1720  primum  observatum  esse.  Sed  anna- 
les veteres  tradunt  *),  saeculo  jam  decimo  tertio 
homines  morbo  Radesyge  mortuos  esse. 

Quin  igitur  hic  totum  symptomatum  utriusque 
morbi  decursum  perlustrem,  in  iis  tantam  invenire 
mihi  videor  similitndinem,  ut  morbum  Radesyge  a 
Lepra  derivatum,  sed  temporum  cursu,  climatis  et 
vivendi  rationis  influxu,  varia  denique  curandi  me- 
thodo modificatum  censeam. 


*)  P f effe  r k o r n , liber  die  norweglschc  Radesyge  und 
Spctalskcd.  Altona  1797,  pag.  27. 

Morbus  nostro  propinquus  ille  est  Holsatus, 
quem  M a r s c h b r a n li  h e i t nominant.  L.  A.  Struve  * ) 
eum  fusius  in  tractatu  suo  descrij)sit,  equidem  vero 
eum  nunquam  observandi  habui  occasionem.  Struve 
cum  pro  eodem  ac  Radesyge  declarat,  minoris  tan- 
tum gradus,  eumque  cum  Lepra  comparans  dicit; 
omnes  hos  tres  morbos  esse  eosdem,  tempore  tan- 
tiwn,  climate  et  vivendi  ratione  modificatos. 

Radesyge  cum  Scorbuto  comparatus. 

Plures  scriptores  ut  Moeller  et  Arbo  Radesyge 
pro  morbo  scorbuticae  indolis  habuerunt.  Sunt  qui- 
dem nonnulla  phaenomena  in  scorbuti  decursu,  quae 
etiam  in  Radesyge  occurrunt  j si  vero  imaginem  uni- 
versam morbi  contemplamur,  tot  inter  utramque 
aegritudinem  in  lucem  prodeunt  discrimina,  ut  eas 
inter  se  pares  habere  omnino  nequeamus.  Sequentes 
praecipue  causae  nos  movent,  ne  Radesyge  pro 
scorbuticae  indolis  morbo  declaremus. 

1)  Scorbutus  verus  in  Suecia  et  Norvegia  hu- 
mldis  invitis  regionibus  ad  morbos  rariores;  Rade- 
syge contra  ad  frequentiores  pertinet. 

2)  Uterque  morbus,  Scorbutus  et  Radesyge,  in 
eodem  saepe  simul  occurrunt  individuo,  ita  ut  lucu- 
lenter inter  se  distingui  possint. 

3)  Locali  scorbuti  eruptioni  nunquam  febris  tam 


‘)  Ucbcr  dic  anssatz.arllge  Kranklicit  Holstcins,  dasclbst  dic 
Marschkranklicit  genannt.  Altona  1820. 

apcrie  calarrhali-rlieumatica  antcredit,  quam  illa  in 
prodromis  lladesyge. 

4)  In  scorbuto  difficultates  concoctionis  ad  lan- 
ium gradum  provehuntur,  quem  in  Radesyge  nun- 
quam asseqiuintur. 

5)  Immobilitas  articulorum  in  scorbuli  veri  ini- 
lio  jam  praesens,  in  initio  Radesyge  deesl,  aut 
certe  cum  locali  morbi  eruptione  valde  decrescit. 

6)  Dysjinoea  in  scorbuto  longe  gravior  est  quam 
in  Radesyge,  et  dolores  pungentes  pectorales,  qui 
in  scorbuto  sentiuntur,  in  Radesyge  nunquam  ob- 
servantur. 

7)  Symptomata  characteristica  localia  morbi 
Radesyge  in  scorbuto  omnino  desunt, 

8)  Maculae  cutaneae,  quae  in  utroque  morbo 
adsunt,  luculenter  inter  se  distinguenda  sunt.  Ma- 
culae squalidae,  flavae,  virides  scorbuti  serius  nigre- 
scunt, et  magnitudinem  punctionis  pulicum  usque  ad 
illam  volae  manus  habent,  saepe  etiam  sugillationes 
saguinis  efficiunt.  Sub  epidermide  vasa  in  scorbuto 
serum  sanguinis  corruptum  exhalant  et  tum  maculas 
lividas,  bruneas,  rubescentes  flavas  et  virides  pro- 
creant. Hae  macularum  species  in  Radesyge  nun- 
quam observantur.  Praeterea  maculae  in  scorbuto 
raro  V'el  nunquam  faciem  occupant,  in  Radesyge 
contra  saepissime. 

9)  Stomacace  in  scorbuto  tam  frequens  in  Ro- 
desyge  deest. 

10)  Haemorrhagiae  copiosae  ex  ore,  lingua,  nari- 

bus,  pulmonibus,  haematemesis  et  alvus  cruenta,  quae 
in  fastigio  scorbuti  occurrunt,  in  Radesyge  non  ob- 
servantur, in  quo  si  haemoptoc  oritur,  semper 
sequela  phthiseos  pulmonalis  excultae  est. 

11)  Ulcera  scorbutica  praecipue  ad  suras  oriun- 
tur, et  maxime  fundo  fungoso  tam  facile  cruento  ab 
ulceribus  in  Radesyge  distinguenda  sunt. 

12)  Hydrargyrum  in  scorbuto  nocet,  in  Radesyge 
contra  prodest. 

13)  In  scorbuto  denique  organismi  systema  irri- 
tabile, in  Radesyge  systema  vegetativum  sedes  affe- 
ctionis principalis  est. 

Radesyge  comparatus  cum  syphilide. 

Haud  negandum  est,  morbum  Radesyge  cum 
syphilitico  nonnullas  praebere  similitudines,  qua  re 
in  Suecia  a vulgo  morbus  venereus  vel  gallicus 
nominatur,  immo  etiam  a medicis  mullis  pro  syphi- 
litico habetur. 

Cum  morbo  venereo  affectionem  quidem  colli 
et  narium,  ex  parte  etiam  efflorescentias  cutaneas 
et  alia  symptomata  communia  habet,  quod  ex  utro- 
que morbo  comparato  patet;  attamen  tam  gravia 
discrimina  inter  utrumque  morbum  mox  memorabo, 
ut  Radesyge  et  syphilidem  summo  cum  jure  pro 
morbis  omnino  diversis  declarare  mihi  videar. 

1)  In  nullo  morbo  Radesyge  laborante  erup- 
tioni morbi  universali  affectiones  primariae  partium 
genitalium  uti  in  syphilide  antecedunt.  Blennor- 

rhoea  urethralis,  ulcus  et  fluor  albus  phaenomena 
sunt,  quae  semper  in  syphilide,  nunquam  in  Rade- 
syge  occurrunt;  in  hoc  contra  aflectio  universalis, 
febris  catarrhali- rheumatica  morbum  inducit  et  se- 
rius demum  affectio  localis  apparet. 

2)  Infectio  syphilitica  plerumque  coitu  efficitur, 
in  Radesyge  contra  rarissime  hac  ratione.  Ad  in- 
fectionem syphiliticam  per  coitum  secundum  expe- 
rientiam nulla  singularis  receptivitas  individui  pro 
contagio  venereo  requiri  videtur;  in  Radesyge  con- 
tra saepe  unicum  totius  familiae  membrum  per  mul- 
tos annos  morbo  laborat,  quin  eum  in  reliqua  pro- 
paget; saepe  vero  hic  morbus  stalim  ab  uno  ad 
omnia  transfertur. 

3)  Radesyge  hereditate  ad  liberos,  «orumque 
proles  transfertur,  quod  saepe  obsei'vatum  est;  in 
syphilide  nonnulli  quidem  id  etiam  asserunt,  sed 
certe  rarissime  occurrit. 

4)  Symptomata  characteristica  morbi  Radesyge 
in  syphilide  nunquam,  ne  in  summo  quidem  ejus 
gradu  observantur.  Deest  in  syphilide  febris  ca- 
tarrhali-rheumatica,  desunt  maculae  illae  specificae 
et  ulcera  inde  orientia.  Syphilis,  si  cavum  naris 
et  faucium  afficit,  multo  citius  partes  dirimit  quam 
Radesyge,  in  quo  gravedo  et  inflammatio  colli  per 
annos  durare  possunt,  evanescunt  et  redeunt,  prius- 
quam organisationem  harum  partium  corrumpunt. 

5)  Symptomata,  syphilidi  et  Radesyge  communia, 
in  lepra  quoque  occidentali  adsunt,  nihil  igitur  de 

identitate  syphilidis  et  Radesyge  probant,  cum  illa 
lepra  a syphilide  certo  diversa  habenda  sit. 

6)  Pro  principali  argumento  identitatis  Rade- 
syge et  syphilidis  id  prolatum  est,  quod,  uterque 
morbus  mercurio  sanari  possit.  Si  vero  animad- 
vertimus , quot  alii  morhi  mercurio  sanentur,  quam 
fortiter  cura  illa  inunctoria,  praecipue  secundum 
Louvrier  etRust  adhibita  in  multas  alias  meta- 
morphoses minime  venereas  agat,  e.  gr.  scrophu- 
losinj  hoc  argumentum  nullius  est  momenti. 

Has  causas  suflicientes  censeo,  quibus  morbum 
Radesyge  a lue  inveterata  et  universali  plane  diver- 
sum declarem. 

Scherlievo  denique,  morbus  terrarum austria- 
carum  mari  adjacentium  et  Dalmatiae  , in  toto  de- 
cursu cum  Radesyge  maximam  similitudinem  habere 
dicitur.  Mihi  quidem  hunc  morbum  observare  nun- 
quam contigit.  Massig  et  Cambieri,  qui  de  hoc 
morbo  scripserunt,  eum  pro  morbo  Radesyge  Nor- 
vegico  simili  declarant;  prodromi  et  totus  decursus 
utriusque  morbi  tam  parum  inter  se  discedunt,  ut 
uterque  morbus  pro  eodem,  loco,  climate  et  vivendi 
ratione  modilicato  habeatur. 

Therapia  morhi  Radesyge. 

Radesyge,  si  nondum  nimium  assecutus  est 
gradum,  ad  morbos  sanabiles  pertinet,  quo  magis 
vero  jnogreditur,  eo  magis  etiam  ad  leprae  formam 
appropinquatur  et  ut  haec  insanabilis  llt,  quae  ta- 

raen  insanabilitas  in  Suecia  et  Norvegia  rarior  est. 
Facilius  morbus  sanatur,  si  maculis  tantum  et  ulce- 
ribus, vel  omnino  in  mollibus  partibus  se  manifestat; 
difficilius  contra,  si  affectio  universalis  adest,  magna 
ulcera  multa  loca  cutis  simul  occupant,  caries  et 
exostosis  apparent,  et  vis  vitalis  aegroti  valde  de- 
bilitata est.  Malam  prognosin  ulcera  quoque  fau- 
cium et  narium  reddunt,  ita  ut  complicationes  cum 
scrophulosi,  rhachitide  et  scorbuto.  Aestas  curationi 
magis  favet,  quam  hiems. 

In  curando  hoc  morbo  maximi  est  momenti,  ut 
humores  corrupti  et  decompositi  ita  mutentur,  ut 
status  ille  morbosus  haud  perdurare  vel  saltem  haud 
progredi  possit.  In  hunc  finem  Mercurialia  varia 
simul  cum  resolventibus,  diaphoreticis  et  mite  pur- 
gantibus decoctis  lignorum,  et  cura  diaetetica  vel 
detractoria  secundum  Osbeck  utilia  et  multis  ob- 
servationibus probata  sunt. 

In  initio  curationis  non  rare  fit,  ut  cruditates 
primarum  viarum  removendae  sint,  quippe  quae 
partim'per  se  morbo  nocent,  partim  postquam  re- 
motae sunt,  ventriculum  et  tubum  intestinalem  pro 
reliquis  medicamentis  aptiorem  reddunt;  quum  pi-ae- 
cipue  Mercurius  tum  fortius  et  citius  resorbeatur, 
et  morbus  eo  citius  frangatur.  Purgantia  mite  dra- 
stica  in  hoc  morbo  mite  laxantibus  praeferenda  vi- 
dentur, partim  quum  profundius  in  organismi  re- 
productivitatcni  agant,  partim  quum  in  magna  ca- 

nalis  inlestinalis  Jaxitalc  fortiora  remedia  requiran- 
tur ad  alvi  cxcretioiiem  promovendam. 

Aptissime  videtur  Jalappa  cum  Calomelane  con- 
juncta, 

Rp:  Pulv.  rad.  Jalapp.  3^^-j 
mere.  dulc.  gr.  x. 

Ilie  pulvis  tres  vel  quatuor  sedes  efficit,  quod  suf- 
ficit. Corpore  ita  purgato  et  praeparato,  ad  usum 
calomelanis  cum  decoctis  lignorum  conjuncti  pro- 
gredimur. In  omnibus  morbi  stadiis  praecipue  mer- 
curius sublimatus  corrosivus  adhibetur.  Hoc  prae- 
paratum inter  omnia  mercurii  maxime  irritat,  in  eo 
igitur  adhibendo  semper  status  ventriculi  et  intesti- 
norum ratio  habenda  est,  quum  praesentem  forte 
jam  concoctionis  affectionem  adhuc  augeret.  Ex  alia 
parte  vero  nullum  aliud  praeparatum  mercurii  tant- 
opere valet,  organicas  destructiones,  quales  in  Ra- 
desyge,  syphilide  et  scrophulosi  ocurrunt,  cito  in- 
terrumpere. 

Constitutiones  laxae  et  languidae  lioc  praepa- 
ratum optime  ferunt.  Virtutes  ejus  in  eo  constant, 
quod  minores  altioresque  gradus  Radesyge  et  sy- 
philidis tum  etiam  adhuc  sanare  potest,  si  jam  pe- 
riosteum et  ossa  ipsa  alTecta  suntj  quod  porro  sym- 
ptomata urgentia  ex.  gr.  ulcera  corrodentia  colli, 
narium  et  reliqui  corporis  cito  tollit,  quod  denique 
raro  tantum  salivationem  procreat;  ia  ejus  quoque 
usu  necessitas  cubiculum  non  relinquendi  multo  mi- 
nor est,  quam  in  usu  omnium  reliquorum  praepa- 

ratorum.  Attamen  sublimatus  vitiis  non  caret:  raro 
ab  individuis  sensilibus  et  irritabilibus,  rarius  adhuc 
a hypochondriacis  et  hystericis  et  infantibus  perfer- 
tur, in  quibus  saepe  cardialgias,  colicas  et  febrem 
procreat,  quae  facile  in  febrem  hecticam  transit.  Sym- 
ptomata quoque  morbi,  eo  citius  sublata,  saepe  mox 
redeunt,  sublimato  deposito,  tumque  eo  pertinaciora 
sunt.  Omnium  harum  rerum  igitur  semper  ratio 
habenda  est,  et  post  usum  sublimati  cura  optime 
cum  alio  praeparato  Mercurii  continuatur,  ne  mor- 
bus redeat. 

Aptissime  in  nosocomiis  et  pauperioribus  ae- 
grotis massa  pilularum,  minoris  pretii,  et  a Rich- 
tero  laudata  in  syphilide  inveterata,  etiam  hic  ad- 
hibetur; 

Rp.  Mercur.  subi,  corros. 

Opii  puri  a a gr.  iv. 

Succi  liquirit  5^j 

Aq.  destillat  q.  s.  ut.  fiunt  1.  a.  pilul.  No.  80. 

• Conspergant,  pulv.  cort.  cinnamom. 

Harum  pilularum  adultis  mane  et  vespere  qua- 
tuor  ad  quinque  dantur.  Ia  aegrotantibus,  qui 
pilulas  deglutire  nequeunt,  sublimatus  in  decocto 
sassaparillae  solvi  et  nonnullae  guttae  tincturae  opii 
addi  possunt.  Plerumque  Radesyge  morbo  laboran- 
tes sublimatum  perbene  ferunt,  et  in  crescentibus 
ejus  dosibus  a i et  i grani  bis  per  diem  sero 
demum  prodromi  salivationis,  et  rarissime  salivatio 
ipsa  intrat. 

In  Radesyge  saepe  mercurius  Hanemanni  datus 
est,  qui  vero,  quum  valde  lente  nec  satis  tuto  agat, 
post  sublimatum  tantum  jure  datur;  alii  totam  cu- 
ram purgantibus  et  decoctis  lignorum  absolvere 
studuerunt,  sanatio  autem  lentissime  progreditur  et 
praeterea  non  tuta  est,  nisi  saltem  cum  cura  rigo- 
rosa  conjungatur. 

Ad  decocta  lignorum  in  Radesyge  optime  radi- 
ees  et  ligna  adhibentur,  quae  cathartica  nominantur, 
quorumque  agens  praesertim  in  elementis  acribus, 
resinosis  et  amaris  constat.  Huc  pertinent:  rad. 
sassaparillae,  caricis  arenariae,  bardanae,  chinae, 
lignum  guajacum,  lignum  et  cortex  sassalras,  stipites 
dulcamarae  et  alia,  quibus  plerumque  mucilaginosum 
additur,  additamentum  etiam  foliorum  sennae  utile 
est,  praecipue  in  segni  actione  tubi  intestinalis. 

Haec  decocta  in  satis  magna  quantitate  (duae 
ad  quatuor  mensurae  per  diem)  et  satis  concentrata 
bibenda  sunt,  si  bonum  exserere  debent  effectum. 
Usum  Mercurii  et  horum  decoctorum  aegrotus  per 
quatuor  ad  octo  dies  continuat,  tum  purgans  sumit, 
et  deinde  denuo  ad  Mercurium  et  decocta  redit. 

Secundum  actionem  canalis  intestinalis  intra 
quatuor  vel  octo  dies  semper  purgans  dandum  est, 
quippe  quod  simul  salivationem  praematuram  impe- 
dit. De  duratione  hujus  curationis  in  genere  nihil 
statuendum  est,  in  paucis  quatuor  hebdomades  ad 
sanationem  suHlclunt,  saepius  vero  per  sex,  octo  vel 
decem  hebdomades,  immo  per  plures  menses  conti- 

nanda  esi;  praeterea  vero  interdum  fit,  ut  sublima- 
tus, ob  accidentales  ejus  efTectus  deponendus  et 
cum  alio  praeparato  commutandus  sit. 

In  hac  curatione  plerunnjue  quidem  morbus 
sanari  potest,  attamen  vero  in  Radesyge  decursu 
nonnunquam  symptomata  occurrunt,  in  quibus  Mer- 
curius solus  non  sufficit. 

Ubi  cutis  exanthemate  foedissimo  corrumpitur, 
Mercurius  et  decocta  lignorum  cum  illis  praesertim 
remediis  conjungenda  sunt,  quae  in  morbis  exanthe- 
maticis indicata  sunt:  flores  sulphuris,  antimonialia, 
antimonium  crudum,  aethiops  antimonialis  et  similia. 

In  doloribus  artuum  gravibus  praecipue  circa 
articulos  et  cum  tumore  conjunctis,  Mercurius  cum 
antarthriticis  conjungatur:  sulphur  auratum  anti- 

monii,  extr.  aconiti,  magnesia,  sapo  camphoratus 
cum  opio. 

In  tumoribus  ossium  et  carie  Mercurius  cum 
asa  foetida  vel  acido  phosphorico  conjungatur. 

In  ophthalmils  gravibus,  quae  vento  flante  in 
bis  regionibus  borealibus  saepe‘  oriuntur  et  charac- 
terem Radesyge  induerunt,  emplastra  cantharidum 
post  aures  ponantur  et  unguentum  ophthalmicum 
applicetur. 

In  hac,  aliisque  curationibus  per  Mercurium 
aegrotis  diaeta  et  vivendi  ratio  apta  commendanda 
est,  quam  accurate  observandam  medicus  curtire 
debet. 

In  suppressa  et  turbata  Iranspiralione  culis,  haec 

restituentia  est,  aegrotus  cubiculum  modice  calefac- 
tum servet,  cujus  adr  quotidie  caute  renovandus  est. 

Mundities  cutis  summopere  tuenda  est,  quae 
igitur  si  squalida  est,  balneum  tepidum  vel  lava- 
tiones tepidae  cum  aqua  saponata  commendentur. 
Lectus  aegroti  quotidie  atire  puro  transfletur  ejus- 
que  lintea  saepe  puris  mutentur,  idem  de  linteis 
aegroti  ipsius  valet.  Aegrotus  solus  dormiat,  co- 
itu plane  se  abstineat,  et  propriis  vasibus  ad  eden- 
dum, bibendum  et  lavandum  utatur,  paucum  porro 
edat  nihilque  pingue  carnisque  salsae  vel  fumigatae; 
adeps,  sal,  et  butyrum  cibis  non  addantur;  liquor 
ustus,  cerevisia,  et  decoctum  cotTeae  plane  vetentur; 
omnia  acidula,  acetum,  juscula  frumentorum  et  lac 
ebutyratum  nocent. 

Utatur  contra  aegrotus  muco  hordei  et  avenae, 
lacte  cocto  sine  cremore,  pani  albo  veteriore  vel 
pani  e secali  bene  cocto.  Fructus  solani  tuberosi 
sine  sale  permitti  possunt.  Ad  potum,  praeter  de- 
cocta nominata,  aqua  pura  commendanda  est. 

Conjunctio  hujus  curae  et  dietae  plerumque  ad 
morbum  sanandum  sufficit.  Casus  mitiores,  afTectio- 
nes  colli,  maculae,  ulcera  non  cariosa  et  condylo- 
mata, hac  curatione  post  quatuor  ad  decem  hebdo- 
mades evanescunt;  symptomata  graviora,  ozaena,  ca- 
ries faucium  longius  tempus,  interdum  menses  et 
annos  requirunt  et  in  his  casibus  medicus  saepe  ad 
curam  detractoriam , cum  inedia  vel  inunctoriam 
confugere  debet,  de  quibus  serius  nonnulla  dicam. 

Praeter  curationem  cum  sublimato,  alia  quoque 
mercurialia  in  Radesyge,  - uti  in  syphilide  externa, 
interne  adhiberi  possunt,  cum  minore  autem  effectu. 

Cura  singularis  fumigatoria  est,  quae  in  Suecia 
et  Norvegia  a medicis  circumforaneis  saepe  cum 
optimo  successu  adhibita  est.  Ronander  eam  saepe 
in  usum  duxit  et  in  multis  casibus,  praecipue  in  af- 
fectionibus cutaneis,  in  Radesyge  tam  frequentibus, 

I 

utilem  invenit. 

Si  mercurius  in  genere  contraindicatus  est,  fu- 
migationes quoque  aj)plicari  nequeunt;  si  vero  con- 
traindicationes  desunt,  Ronander  eas  efficacissi- 
mas  censet,  quippe  quae  brevissimo  tempore  illam 
formam  Radesyge  sanant,  in  qua  reproductio  abnor- 
mis exanthemate,  crustis  et  ulceribus  cutis  se  ma- 
nifestat, immo  etiam  ossa  correpta  sunt. 

Priusquam  fumigationes  instituuntur,  aegrotus 
laxans  sumit  et  j)er  quinque  ad  sex  dies  refi^acta 
utitur  diaeta,  quotidie  balneum  sumit  tepidum  et  quod 
piam  decoctorum  supra  nominatorum  bibit.  Deinde 
duodecies  cum  Zinnabari,  lithai’gyro  et  Colophonio 
aa  gr.  Y.  fumigatur.  De  additamento  arsenici  et 
sulphuris  Ronander  nullum  vidit  commodum.  Fu- 
migationes quotidie  repetuntur,  donec  salivationis 
symptomata  apparent,  inde  vero  secundo  tantum 
quovis  die.  Fumigatio  continuatur  donec  sudor 
universalis  erumpit,  qui  deinde  in  lecto  per  duas 
saltem  horas,  potu  tepido,  optime  decocto  radicis 
Chlnae  conservandus  est.  In  fumigatione  quinta  ad 

octavam  plerumque  salivatio  oritur;  si  vero  prius 
intrat,  cura  omittenda  est,  quippe  quae  ab  aegroto 
non  ferretur.  Salivatio  aqua  tantum  tepida  mitigari 
debet,  post  septimam  fumigationem  laxans  mite  dari 
potest.  Si  aegrotus  salivatione  prima  sublata  noi\ 
valde  debilitatus  est,  nec  morbus  sanatus,  haec  cura 
iterum  institui  pol  est. 

Remedium  vero  inercuriale  maxime  heroicum 
simul  vero  efficacissimum  uti  in  syphilide  ita  etiam 
in  Radesyge  locum  invenit  aptum:  cura  scilicet  ri- 
gorosa  inunctoria,  quam  Louvrier  et  Rust  ap- 
tiorem instituerunt,  et  cum  cura  detractoria  con- 
junxerunt. Methodo  inunctionis  praecipue  a Ru- 
st io  rectificata,  medicus  summum  gradum  efficaci- 
tatis universalis  mercurii  provocare  et  vehementissi- 
mam  reactionem  organismi  excitare  potest,  quae  cer- 
tis criticis  phaenomenis  se  manifestat  et  transmuta- 
tionem fere  completam  vegetationis,  et  restaurationem 
organisationis  adducit.  Salivatio  continens  hujus 
morbi  crisin  constituit,  qua  re  essentialiter  ad  hanc 
methodum  pertinet. 

Haec  methodus  efficacissima  locum  habet  in 
pertinacissimis  et  inveteratis  affectionibus  vegetatio- 
nis et  reproductionis,  quae  se  excrescentiis  et  pseu- 
doproductionibus  manifestant,  itaque  in  syphilide  et 
Radesyge  cum  vegetatione  cutis , telae  cellulosae, 
glandularum  et  ossium  excedente,  in  pertinacibus 
igitur  exanthematibus,  tumoribus,  tophis  et  exo- 
stosibus. 

Cachexiae,  dyscrasiae,  tabes  praecipue  nervosa, 
status  hecticus,  jihthisis  et  omnis  debilitates  vera 
tianc  methodum  contraindicant. 

Ratio  illa  optima,  qua  Rust  curam  inuncto- 
riam  et  detractoriam  instituit,  haec  est. 

Aegrotus  primum  remedio  purgante  et  deinde 
per  duodecim  dies  subsequentes  quotidie  balneo 
tepido  duarum  horarum  ad  curam  praeparatur.  Si- 
mul ter  per  diem  jusculum  tenue,  infusum  coffeae, 
poma  cocta  et  parvam  portionem  panis  albi  accipit. 
Ad  potum  aqua  pura  vel  decoctum  altheae  vel  sas- 
saparillae  cunvenit.  Haec  praeparatio  rursus  cum 
purgante  finitur. 

Nunc  inunctiones  ipsae  instituuntur  cum  un- 
guento ex  una  parte  mercurii  et  duabus  partibus 
adipis.  Inunctiones , quarum  sex  ad  duodecim  re- 
quiruntur et  ad  quas  singulas  drachma  vel  drachma 
et  semis  unguenti  sumitur,  in  sequente  ordine  in- 
stituenda sunt: 

primo  die  mane  in  utrumque  crus  tota  quantitas, 

tertio  - - in  femur  utrumque 

sexto  - - in  brachium  utrumque 

octavo  - - in  dorsum 

decimo  - - iterum  in  crura 

A 

duodecimo  - - in  femora. 

Die  sextodecimo,  quo  crisis  exspectanda  est, 
vespertino  demum  tempore  tergum  infricatur.  Se- 
quente die  plerumque  proclivitas  ad  purgationem 
alvi  adest,  quae  mite  purgante  remedio  adjuvatur. 

Die  octavodecimo  vespere  in  utrumque  crus 
infricatur;  dic  undevigesimo  denuo  purgans  mite 
datui’,  et  hac  ratione  secundo  quovis  die  alternatim 
infricatur  et  purgatur  usque  ad  diem  vigesimum 
quintum,  qui  curam  finit. 

Durante  cura  diaeta  supra  dicta  continuatur,  cu- 
liiculum  et  lintea  non  mutari,  aegrotus  se  non  la- 
vare debet.  Versqs  diem  decimum  quartum  ad  de- 
cimum sextum  crisis  febris  mercurialis  plerumque 
intrat,  et  quidem  cum  sudore  copioso,  urinae  et  alvi 
excretione  aucta,  praecipue  vero  salivatione.  Haec 
res.  hujus  curae  efficacissima,  nisi  quotidie  plus  tres 
liberae  salivae  excernitur,  supprimi  aut  imminui 
non  debet.  Si  vero  nimis  copiosa  est,  infrictiones 
per  nonnullos  dies  omittuntur  et  aegrotus  purgatur. 
Ubi  vero  tertio  vel  quarto  jam  curae  die  salivatio 
intrat,  haec  cura  non  perfertur  et  statim  omittenda  est. 

Cura  secundaria  in  balneo  tepido,  lavationibus 
totius  corporis  cum  spiritu  vini  et  sapone,  in  cubi- 
culi, lecti  et  linteorum  mutatione  constat.  Transitus 
vero  ad  alimenta  solida  caute  tantum  faciendus  est. 

Uti  externa  remedia  in  Radesyge,  in  alTectioni- 
bus  cutis,  maculis  et  ulceribus  varia  unguenta,  vari- 
aeque lavationes  commendata  et  adhibita  sunt;  aqua 
phagadaenica,  aq.  mercurialis  nigra,  aq.  phagadae- 
nica  cum  extracto  conii,  cum  decocto  qncrcus,  aci- 
dum nitricum  dilutum,  unguentum  hydrai’gyri  cine- 
reum, liquor  ad  condylomata  Plenhii,  pulvis  sabinac. 

gargarisma  e salvia,  decoctum  quercus,  borax,  liquor 
myi’rhae  et  prae  omnibus  balnea. 

Ex  his  remediis  externis  in  curae  methodo 
Osbechiana,  quae  in  nosocomiis  Sueciae  recepta 
est,  aqua  nigra  (calomel.  3j,  aq.  calcis  Jtj),  decoc- 
tum chinae  cum  extracto  saturni  adhibebantur,  uti 
mox  in  describenda  hac  methodo  fusius  indicabitur. 

Cura  illa  detractoria  rigorga  et  per  se  sola, 
et  a variis  medicis  cum  diversis  remediis  con- 
juncta, adhibita  est,  et  semper  fere  cum  optimo 
successu.  Nulla  tamen  ejus  modificatio  in  curando 
Radesyge  tantam  nacta  est  celebritatem,  quam  illa 
ab  Osbech  proposita.  Haec  quidem  minime  recens 
sed  tantum  ad  Osbech  continenter  observata,  cor- 
recta, inedia  mitigata,  ejusque  usus  certior  factus  est. 
Postquam  Osbech  anno  1810  multos  aegrotos,  insa- 
nabiles jam  habitos,  hac  methodo  plane  sanaverat,  a 
collegio  medico  Holmiain  vocatus  est,  ubi  tales  pro 
insanabilibus  declaratos  casus  suscey)it,  et  plane  sana- 
vit. Anno  1811  (august)  Osbech  suam  methodum 
Holmiae  in  vulgum  edit  ^),  et  ex  hoc  tempore  in 
usum  universalem  tracta  est.  Methodus  igitur  illa 
Osbechiana  haec  est: 

Sine  omni  praeparatione  aegrotorum  Osbech 
hanc  diaetam  praescribit:  ^v  carnis  bovis,  vituli, 
ovis,  galli,  non  vero  pinguidae  quotidie  assae  sine 


0 Osbcck,  till  den  svcnska  allmanlictcn : fnllstandig  upp- 
gift  af  min  brukade  Gur-Mctiiodc  sjukdomar.  Stockholm  1811. 

adipe  vel  jusculo  eduntur.  Haec  vero  portio  eum 
panis  albi  ^vj  cum  aqua  cocti  in  tres  partes  divi- 
ditur, ita  ut  aegrotus  tribus  vicibus  edat.  Raro  ae- 
groti plus  appetunt,  si  vero  vires  eorum  debilitatae 
sunt,  portio  carnis  serius  ad  ^vij  augeri  potest.  Si 
aegrotus  in  hac  diaeta  per  octo  vel  quatuordecim 
dies  alvum  non  deponit,  quod  saepe  fit,  clisma  dari 
potest,  quamvis  haec  obstructio  curae  nihil  noceat. 

Remedia,  quae  praeter  hanc  diaetam  ad  metho- 
dum Osbechianam  pertinent,  sunt  haec:  pilulae  ex 
extracto  et  pulvere  Chaerephylli  sylvestris.  Extra- 
ctum ex  toto  cauli  cum  foliis  et  floribus  paratur, 
si  planta  efflorescere  incipit.  Pulvis  pai-atur  e foliis 
in  umbra  et  puro  aere  siccatis  et  pulverisatis.  Pilu- 
lae secundum  Osbech  sequenti  modo  parantur: 

Rp.  Extr.  Chaerophyll.  sylv. 

Pulv.  folior.  Chaeroph.  q.  s.  ut.  f.  massa 
piluf.  unde  foi’mentur  pilul.  pond.  gr.  ij  D. 

S.  Morgens  und  Abends  3 Stiich  nebst  folgendem 
Chinadecot  zu  nehmen. 

Rp.  Rad.  Chinae  inc.  §ij 

coq.  in.  aq.  commun.  Ifiiy  ad  remanent  Ifiijf^ 
Cola.  D. 

S.  Chinawurzeldecoct,  welches  nach  und  nach  den 
Tag  uber  getrunhen  -wird. 

Pilulae  ex  sublimato  secundum  Pharmacopoeam 
‘Suecicam  (edit,  quarta)  prius  cum  pilulis  e Chaero- 
phyllo  alternatim  dabantur,  quum  vero  earum  usus 
nihil  efficeret,  postea  omissae  sunt. 

Ad  usum  externum  Osbech  scffuentia  adhuc 
commendat: 

Rp.  Ilydrarg.  rauriat.  mit.  5j 

solr.  in  aq;,  calc.  Jbj.  MDS.  Merliurial- 
wasser. 

Rp.  Decoct  Rad.  Chin.  Jhj 

Tinct.  Myrrh.  MDS.  Mischung  zuin 

ausserlichen  Gebrauch. 

Rp.  Dccoct.  Rad.  Chinae  fbj 

Extract.  Satum,  ^j.  MDS.  Bleimischung  zum 
ausserlichen  Gebrauch. 

Die,  quo  cura  diaetetica  incipit,  mane  et  vespere 
tres  pilulae  Chaerophylli  sumuntur  ct  decoctum  Chi- 
nae bibitur,  quod  per  sex  hebdomades  centinuatur. 
Si  diarrhoea  oritur,  pulvis  ex  gr.  ^ Cntr.  opii.  gj 
arab.  et  9j  sacchari  datur. 

Refrigerium  cautissime  praecavendum  est. 

Ulcera  profundiora  initio  cum  aqua  mercuriali 
humcctantur,  serius  cum  mixtura  myrrhae  et  deni- 
que cum  plumbea. 

Loca  diu  jam  cariosa,  praecipue  in  cranio,  ad 
promovendam  exfoliationem  et  sanationem  cum  tre- 
pano  perforatorio  Osbechii  perforantur. 

Itaque  haec  methodus  Osbechii  contra  mitiores 
et  gravissimos  gradus  Radesyge  morbi  per  multos 
annos  adhibita  et  probata  est,  in  aegrotis  ipsis,  qui 
jam  ut  insanabiles  emissi  erant. 

Postquam  haec  cura  per  sex  hebdomades  con- 
tinuata est,  aegrotus  majores  jam  portiones  ciborum 

facile  concoquendorum  accipit,  et  si  adhuc  non 
sanatus  est,  cura  denuo  instituitur. 

Indicationes  et  contraindicationes  hujus  curae 
fere  eaedem  sunt  atque  in  usu  mercurii. 

Olim  etiam  cicuta,  praecipue  extractum  ejus  cura 
usu  in  hoc  morbo  adliibebatur. 

De  usu  acidi  sulphurici  Pfefferkorn  in  per- 
tinacissimis exanthematibus  multum  commodi  se  vidise 
contendit. 


CURRICULUM  VITAE. 


Jtigo  loannes  Belart,  Brugac,  Pagi  Arolensis 
oppido,  die  X mens.  Septembris  anni  MDCCC\II1, 
patre  loanne  Belart,  mercatore  et  matreCatba- 
rina  e gente  Baechlina,  utroque  adhuc  superstite, 
natus  et  confessioni  evangelicae  addictus  sum. 

Primis  aetatis  annis  domi  in  litteris  elementariis 
instructus,  Gymnasium  patriae  urbis  per  sex  annos 
frequentavi,  quibus  praeterlapsis  in  oppido  Locle 
studio  linguarum  classicarum  et  recentiorum  dedi 
operam. 

Mense  Aprili  anni  MDCCCXXY  Turicum  me 
contuli,  ubi  die  ejusdem  mensis  XXIX  in  Institutum 
medico -chirurgicum,  sub  auspiciis  Professoris  l)r. 
Schinz  senioris  llorens,  receptus  sum. 

Per  quadriennium,  quod  in  hoc  Instituto  degi, 
sequentes  celeberrimorum  virorum  praelectiones 
frequentavi : 

Cei.  Locher-B albor  Encyclopaediam  et  Pro- 
paedcuticam  medicam 5 Cei.  Schinz  jun.  historiam 

naturalem;  Cei.  Schinz  sen.  botanicen;  Cei.  Irmin- 
ger  pharmaciam  et  chemiam;  Cei.  Schinz  jun.  phy- 
siologiam; Cei.  Fries s anatomiam  generalem;  Cei. 
Ilirzel  angiologiam  et  neurologiam;  Cei.  Koechlin 
pathologiam  et  therapiam  generalem;  Cel.Locher- 
Balber  semioticen  et  artem  aegrotorum  rite  exa- 
minandorum; Cei.  Zundel  diaeteticam;  Cei.  Meyer 
chirurgiam,  acologiam  et  altiurgiam;  Cei.  Schinz 
sen.  materiam  medicam;  Cei.  Zundel  pathologiam 
et  therapiam  morborum  febrilium;  Cei.  Koechlin 
pathologiam  et  therapiam  morborum  chronicorum; 
Cei.  Lavat  er  pathologiam  et  therapiam  morborum 
infantum;  Cei.  Spoendlj  artem  obstetriciam;  Cei. 
Abegg  morbos  syphiliticos  et  exanthemata  chronica. 

Artem  musculorum  rite  praeparandorum  Cei. 
Friess;  illam,  vasa  et  nervos  demonstrandi  Cei. 
II  i rz  e 1 me  docuerunt. 

Praeterea  clinicas  exercitationes  ad  lectos  aegro- 
torum haud  neglexi,  et  quidem:  Cei.  Archiater 
Rahn  in  clinico  medico;  Ccl.  Meyer  in  clinico 
chirurgico;  Cei.  Spoendlj  in  obstetricio;  Cei. 
Abegg  in  clinico,  syphiliticis  ct  exanthematicis 
morbis  dedito,  mihi  Praeceptores  fuerunt. 

Mense  Aprili  MDCCCXXIX  Berolinum  adii  et 
in  numerum  studiosorum  Universitatis  Litterariae 
Fridericae  Guilclmae  a Celeberrimo  Klenze  t.  t. 
fasces  academicas  tenente  die  XXVIII  ejusd.  mensis 
receptus  ct  a Viro  Illustrissimo  B arte  Is  t^t.  medi- 
cae facultatis  Decano  huic  facultati  adseriptus  sum. 

Ia  liac  musarum  alma  sede  Viri  sequentes  Illu- 
strissimi mihique  summopere  venerandi  Praeceptores 
mihi  fuerunt: 

111.  Rudo  Iphi  in  physiologia;  111.  Horn  in 
patho logia  et  therapia  morborum  acutorum,  chroni- 
corum et  mentis;  IU.  de  Graefe  in  clinico  chirur- 
gico et  ophthahniatrico;  111.  Rust  in  clinico  chi- 
rurgico; lil.  Kluge  in  clinico  morborum  syphiliti- 
corum; 111.  Ed.  de  Siebold  in  exercitationibus 
obstetriciis. 

Tentaminibus  absolutis  examineque  rigoroso 
superato,  spero,  fore  ut,  dissertatione  thesibusque 
palam  defensis,  summi  in  utraque  medicina  honores 
in  me  conferantur. 

THE8E8  DEFENDENDAE. 


/. 

'rrepanatio  per  se  non  periculosa. 

II. 

Therapia  gene}'alis  magis  scieniiae , therapia  specialis 
magis  artis  characterem  prae  se  fert. 

IlL 

In  porrigendis  medicamentis  chemica  ratio  haud  quidem 
negligenda.)  sed  etiam  non  pluris  aestimanda  est. 

V. 

Vita  et  organisaiio  nullo  modo  separari  possunt. 

